Amsa moet geleentheid aangryp om Saldanha Staal te verkoop - Solidariteit WêreldSolidariteit Wêreld
Tuis › Mediaverklarings › Amsa moet geleentheid aangryp om Saldanha Staal te verkoop
Solidariteit het vandag ArcelorMittal South Africa (Amsa) gemaan om honderde poste te red deur sy Saldanha-staalaanleg te verkoop. Belangstelling in die Saldanha-aanleg deur twee onbekende kopers kan tot gevolg hê dat die ongeveer 1000 werknemers wat weens van die sluiting van hierdie aanleg hul werk kwyt sou wees, hul werk sal kan behou.
“Die omvang van die beplande werksverlies deur Amsa sal katastrofies wees, nie net vir die werknemers en kontrakteurs wat by die aanleg werksaam is nie, maar ook vir hul families/gesinne en die groter gemeenskap. Die impak is enorm en sal ’n negatiewe uitwerking op die breër ekonomie van die Wes-Kaap hê,” voer Venter aan.